text: Bus havnet  i grøften
  22 november 2015 kl. 15.24
  En bus, der var på vej fra Vejle til Juelsminde, gled søndag eftermiddag i grøften og havnede på siden.
  En kombination af glat føre og blæst resulterede søndag omkring klokken 14.00 i at en bus kørte i grøften og havnede på siden. Det fortæller vagthavende Jørgen Lindhardt fra Sydøstjyllands Politi til TV SYD.
  Især området omkring Juelsminde har hele søndagen været hårdt ramt af vejret og vagtchefen oplyser at foreløbig 9 biler er kørt enten i grøften eller ind i et autoværn.
  Ifølge vagtchefen er flere af uheldene sket,  fordi der er alt for mange bilister, der fortsat kører rundt på sommerdæk.
  Jørgen Lindhardt oplyser, at ingen personer er kommet til skade ved nogle af uheldene.
  